সরাফ

সরাফ ( ; pl.:  ) হল প্রাচীন যিহূদীধর্ম থেকে উৎসারিত এক স্বর্গীয় বা আধ্যাত্মিক সত্তা। সরাফ শব্দটি পরবর্তীতে ইহুদিধর্ম, খ্রীষ্টধর্ম ও ইসলামে গুরুত্বপূর্ণ ভূমিকা পালন করেছে।

প্রথাগতভাবে খ্রীষ্টান ফেরেশতাতত্ত্বে সরাফগণকে সর্বোচ্চ স্তরে এবং ইহুদি ফেরেশতা শ্রেণিবিন্যাসে দশ স্তরের মধ্যে পঞ্চম স্তানে রাখা হয়েছে। যিশাইয়ের পুস্তকে (যিশাইয় ৬:১–৮) একটি গুরুত্বপূর্ণ অংশে ছ’টি ডানাবিশিষ্ট সত্তাদের বর্ণনা আছে, যারা ঈশ্বরের সিংহাসনের চারপাশে উড়ে বেড়াচ্ছে এবং উচ্চস্বরে বলছে, “পবিত্র, পবিত্র, পবিত্র!” এই দৃশ্যটি ধর্মতত্ত্ব, সাহিত্য এবং শিল্পকলায় গভীর প্রভাব ফেলেছে, বিশেষ করে ফেরেশতা, স্বর্গ ও দেবত্বারোহণ সংক্রান্ত চিত্রণে। সরাফীমের উল্লেখ আছে আধা-শাস্ত্রীয় হনোকের পুস্তক ও শাস্ত্রীয় পুস্তক প্রকাশিত বাক্যতে।

 উৎস ও বিকাশ 

ইব্রীয় ভাষায় সরাফ শব্দের অর্থ “দহনশীল” বা “পোড়ানো”, এবং এটি ইব্রীয় ধর্মপুস্তকে সাতবার ব্যবহৃত হয়েছে, প্রধানত “সাপ” বোঝাতে। গণনা পুস্তকে দুবার, দ্বিতীয় বিবরণে একবার এবং যিশাইয় ভাববাদীর পুস্তকে চারবার  এ শব্দ ব্যবহার হয়েছে। কেন “পোড়ানো" শব্দটি সাপ বোঝাতে ব্যবহৃত হয়েছে, তা নিয়ে বিতর্ক আছে—সম্ভবত এটি কিছু বিষাক্ত সাপের উজ্জ্বল বর্ণ বা কামড়ের জ্বালাময়ী প্রভাবের কারণে। “সরাফীম” শব্দটি গণনা পুস্তক ও যিশাইয় উভয় বইয়েই ব্যবহার হয়েছে, তবে শুধুমাত্র যিশাইয়ের পুস্তকেই এটি ফেরেশতা বোঝাতে ব্যবহৃত হয়েছে। একইসাথে, ফেরেশতারা সবসময় বহুবচন “সরাফীম” নামেই উল্লেখিত—পরবর্তীতে যিশাইয় এককবচন “সরাফ” ব্যবহার করেছেন জ্বলন্ত উড়ুক্কু সর্প বোঝাতে, যা তানাখের অন্যান্য সাপ-সংক্রান্ত উল্লেখের সঙ্গে সঙ্গতিপূর্ণ।

সমসাময়িক গবেষকরা ধারণা করেন যে, হিকসোস-যুগের কনান দেশে সরাফদের যে চিত্রায়ন দেখা যায়, তা মূলত প্রাচীন মিসরের উরায়েউস প্রতীকের প্রভাব থেকে এসেছে।<ref></ref মিসরে উরায়েউস ছিল রাজ্য, দেবত্ব ও সার্বভৌমত্বের প্রতীক। পরবর্তী মিশরীয় শিল্পে দেখা যায়, অনেক সময় উরেয়ুসকে ডানাযুক্ত করে আঁকা হয়েছে। ইস্রায়েল ও যিহূদা রাজ্যের প্রারম্ভিক রাজত্বকালে এই মিশরীয় চিহ্নগুলো ব্যাপকভাবে গৃহীত হয়েছিল। বিভিন্ন শ্রেণির ব্যক্তিগত সীলমোহর আবিষ্কৃত হয়েছে যেখানে উরায়েউস কোবরা, ডানাওলা সূর্য, আংখ, উচ্চ মিশর ও নিম্ন মিশরের হেজেৎ ও দেশরেৎ মুকুট, স্কারাব ইত্যাদি প্রতীক রয়েছে। এই উরায়েউসগুলো চারটি ডানাযুক্ত ছিল, যেখানে মিশরীয় মানদণ্ড ছিল দুটি ডানা।. এই ধরনের চিত্র যিশাইয়ের স্বপ্নে দেখা সরাফীম বা “উড়ন্ত আগুন-সাপের” সঙ্গে সম্পর্কযুক্ত বলেই ধারণা করা হয়, যদিও এই ব্যাখ্যা নিয়ে বিতর্ক রয়েছে। কারণ যিশাইয় তাঁর দর্শনে সরাফীমদের মাথা, পা, ও হাতসহ মানবসদৃশ রূপে দেখেছেন। তবে, কিছু পণ্ডিত মনে করেন, এখানে “পা” বলতে গোপনাঙ্গ বোঝানো হয়েছে—যেহেতু ইব্রীয় বাইবেলে অনেক সময় পা শব্দটি শিশ্ন বোঝাতে ব্যবহৃত হয়।

যিশাইয়ের পুস্তকের ৬ষ্ঠ অধ্যায়ে সরাফদের একটি স্বপ্নময় দৃশ্য বর্ণিত হয়েছে, যা সলোমনের মন্দিরের আদর্শ রূপ হিসেবে দেখা হয় এবং এটিই ইব্রীয় বাইবেলে একমাত্র উদাহরণ যেখানে সরাফদের স্বর্গীয় সত্তা হিসেবে উল্লেখ করা হয়েছে। “... যে বৎসর ঊষিয় রাজার মৃত্যু হয়, আমি প্রভুকে এক উচ্চ ও উন্নত সিংহাসনে উপবিষ্ট দেখিলাম; তাঁহার রাজবস্ত্রের অঞ্চলে মন্দির পূর্ণ হইয়াছিল। তাঁহার নিকটে সরাফগণ দণ্ডায়মান ছিলেন; তাঁহাদের মধ্যে প্রত্যেক জনের ছয় ছয় পক্ষ, প্রত্যেকে দুই পক্ষ দ্বারা আপন মুখ আচ্ছাদন করেন, দুই পক্ষ দ্বারা চরণ অচ্ছাদন করেন, ও দুই পক্ষ দ্বারা উড্‌ডীন হন। আর তাঁহারা পরস্পর ডাকিয়া বলিতে লাগিলেন, ‘পবিত্র, পবিত্র, পবিত্র, বাহিনীগণের সদাপ্রভু; সমস্ত পৃথিবী তাঁহার প্রতাপে পরিপূর্ণ।’” (যিশাইয় ৬:১–৩) পরে একজন সরাফ প্রভুর বেদি থেকে জ্বলন্ত কয়লা নিয়ে নবীর ঠোঁটে ছোঁয়ায়। “পরে ঐ সরাফগণের মধ্যে একজন আমার কাছে উড়িয়া আসিলেন, তাঁহার হস্তে একখানি জ্বলন্ত অঙ্গার ছিল, তিনি যজ্ঞবেদির উপর হইতে চিমটা দ্বারা তাহা লইয়াছিলেন। আর তিনি আমার মুখে তাহা স্পর্শ করাইয়া কহিলেন, দেখ, ইহা তোমার ওষ্ঠাধর স্পর্শ করিয়াছে, তোমার অপরাধ ঘুচিয়া গেল ও তোমার পাপের প্রায়শ্চিত্ত হইল।” (যিশাইয় ৬:৬–৭)

এইভাবে সরাফদের ঈশ্বরের কাজে দাহ্য নিষ্ঠা ও বিশুদ্ধতাসাধনের প্রতিনিধি হিসেবে চিত্রিত করা হয়। তবে একজন ইব্রীয় ভাষাবিশারদ দাবি করেন, ইব্রীয় ধর্মপুস্তক অনুসারে সরাফগণ ফেরেশতা নন, বরং পরে De Coelesti Hierarchia বা Summa Theologiae-এর মতো গ্রন্থে তারা ঈশ্বরের দূতদের একটি শ্রেণি হিসেবে প্রতিষ্ঠিত হন।

সরাফদের উল্লেখ খ্রীষ্টপূর্ব ২য় শতকের হনোকের পুস্তকেও আছে,Enoch, xx. 7, lxi. 10, lxxi. 7. সেখানে করূবদের সাথে মিলে ঈশ্বরের সিংহাসনের নিকটে অবস্থানরত একদল স্বর্গীয় সত্তা হিসেবে বর্ণনা করা হয়েছে। বাইবেল বহির্ভূত উৎসে তাদের কখনও কখনও আক্যস্ত ( অর্থাৎ, ‘সাপ’ বা ‘ড্রাগন’; যা নরকের আরেক নাম) বলেও উল্লেখ করা হয়েছে।

হনোকের ২য় পুস্তকে সরাফীম ও করূবীমের পাশাপাশি আরও দুই শ্রেণির আধ্যাত্মিক সত্তার কথা বলা হয়েছে—ফৈনীক্স ও খাল্কুদ্রাই (, যার অর্থ “তামার জলসাপ”)। এদেরকে “সূর্যের উড়ন্ত উপাদান” হিসেবে বলা হয়েছে যারা ৪র্থ বা ৭ম স্বর্গে অবস্থান করে এবং প্রত্যেক সকাল সূর্যোদয়ে গান গায়। এদের প্রত্যেকের বারোটি ডানা থাকে।

প্রকাশিত বাক্য (৪:৪–৮) পুস্তকে বর্ণিত আছে যে এই সত্তাগণ সদা ঈশ্বরের উপস্থিতিতে থাকে ও তাঁকে স্তব করে: “আর তাঁহারা দিবারাত্র অবিরাম এই কথা কহিতেছেন, ‘পবিত্র, পবিত্র, পবিত্র প্রভু ঈশ্বর সর্বশক্তিমান, যিনি ছিলেন, ও যিনি আছেন, ও যিনি আসিতেছেন।’” এই বিবরণটি যিশাইয়ের বিবরণ থেকে কিছুটা আলাদা, যেখানে অষ্টম আয়াতে বলা হয়েছে, “এই চার জীবন্ত প্রাণীর প্রত্যেকের ছিল ছয়টি করে ডানা এবং তাদের দেহের সর্বত্র এমনকি ডানাগুলির নিচেও ছিল চোখে পরিপূর্ণ।” সরাফীমের বর্ণনা জ্ঞানবাদী গ্রন্থ বিশ্বের উৎপত্তি সম্বন্ধেও পাওয়া যায়।

 পাদটীকা 

 তথ্যসূত্র